ddrg/super_eurlex huggingface dataset:
PRILOGA



SKLEP SKUPNEGA ODBORA EGP

št.

o spremembi Priloge IX (Finančne storitve) k Sporazumu EGP

SKUPNI ODBOR EGP JE –

ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,

ob upoštevanju naslednjega:

(1)Direktivo 2014/51/EU Evropskega parlamenta in Sveta z dne 16. aprila 2014 o spremembi direktiv 2003/71/ES in 2009/138/ES ter uredb (ES) št. 1060/2009, (EU) št. 1094/2010 in (EU) št. 1095/2010 glede pristojnosti Evropskega nadzornega organa (Evropski organ za zavarovanja in poklicne pokojnine) ter Evropskega nadzornega organa (Evropski organ za vrednostne papirje in trge) je treba vključiti v Sporazum EGP.

(2)Prilogo IX k Sporazumu EGP bi bilo zato treba ustrezno spremeniti –

SPREJEL NASLEDNJI SKLEP:

Člen 1

Priloga IX k Sporazumu EGP se spremeni:

1.točka 1 (Direktiva 2009/138/ES Evropskega parlamenta in Sveta) se spremeni:

(i)doda se naslednja alinea:

„–32014 L 0051: Direktiva 2014/51/EU Evropskega parlamenta in Sveta z dne 16. aprila 2014 (UL L 153, 22.5.2014, str. 1).“;

(ii)dodajo se naslednje prilagoditve:

„(k)sklicevanja v Direktivi na pooblastila organa EIOPA v skladu s členoma 18 in 19 Uredbe (EU) št. 1094/2010 Evropskega parlamenta in Sveta se v primerih iz točke 31h te priloge in v skladu z njo razume kot sklicevanje na pooblastila Nadzornega organa Efte v zvezi z državami Efte;

(l)v členih 52(3) in 77f(1) se za besedo ‚Svetu‘ vstavi besedilo ‚Nadzornemu organu Efte, Stalnemu odboru držav Efte‘;

(m)v členu 65a se za besedo ‚EIOPA‘ vstavi besedilo ‚oziroma Nadzorni organ Efte‘;

(n)v členu 70 se sklicevanja na ‚centralnim bankam Evropskega sistema centralnih bank (ESCB)‘ in ‚centralnim bankam ESCB‘ razumejo tako, da poleg svojega pomena v Direktivi vključujejo tudi nacionalne centralne banke držav Efte;
OBRAZLOŽITVENI MEMORANDUM

1.OZADJE PREDLOGA

•Razlogi za predlog in njegovi cilji

Predlog zadeva osnutek sklepa Sveta o tretjem obroku finančnega prispevka držav članic v Evropski razvojni sklad (ERS) v letu 2018.

11. ERS in drugi še vedno odprti skladi ERS (to so 8., 9. in 10. ERS) se upravljajo v skladu z naslednjimi pravili:

– sedanjim Sporazumom o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi (v nadaljnjem besedilu: Sporazum o partnerstvu AKP-EU), kakor je bil nazadnje spremenjen,

– notranjim sporazumom med predstavniki vlad držav članic Evropske unije, ki so se sestali v okviru Sveta, o financiranju pomoči Evropske unije v okviru večletnega finančnega okvira za obdobje 2014–2020 v skladu s Sporazumom o partnerstvu AKP-EU in o dodelitvi finančne pomoči čezmorskim državam in ozemljem, za katere se uporablja četrti del Pogodbe o delovanju Evropske unije (v nadaljnjem besedilu: Notranji sporazum za 11. ERS),

– Uredbo Sveta (EU) 2015/323 o finančni uredbi, ki se uporablja za 11. Evropski razvojni sklad (v nadaljnjem besedilu: finančna uredba za 11. ERS).

Zgoraj navedeni dokumenti vsebujejo večletne obveznosti držav članic za finančno podporo zakladnice ERS. Finančna uredba za 11. ERS določa redne prispevke držav članic v zakladnico ERS glede na vnaprej določene finančne obveznosti. Redni prispevki se vpokličejo s tehničnimi sklepi Sveta, ki odražajo izvrševanje prej določenih finančnih obveznosti.

Nekateri naslovi obrazložitvenega memoranduma zato niso relevantni za redne zahtevke za prispevke, kot je ta.
o stališču, ki se v imenu Evropske unije zastopa v Odboru SGP, ustanovljenem z Vmesnim sporazumom, ki vodi k sporazumu o gospodarskem partnerstvu, med Evropsko skupnostjo in njenimi državami članicami na eni strani in pogodbenico Srednjo Afriko na drugi strani, glede pristopa Republike Hrvaške k Evropski uniji

PRILOGA

Osnutek

SKLEP št. …/2018 ODBORA SGP,

ustanovljenega z Vmesnim sporazumom, ki vodi k sporazumu o gospodarskem partnerstvu, med Evropsko skupnostjo in njenimi državami članicami na eni strani in pogodbenico Srednjo Afriko na drugi strani,

z dne [datum]

o pristopu Republike Hrvaške k Evropski uniji

ODBOR SGP JE –

ob upoštevanju Vmesnega sporazuma, ki vodi k sporazumu o gospodarskem partnerstvu, med Evropsko skupnostjo in njenimi državami članicami na eni strani in pogodbenico Srednjo Afriko na drugi strani (v nadaljnjem besedilu: Sporazum), ki je bil podpisan 15. januarja 2009 v Bruslju in se začasno uporablja od 4. avgusta 2014, ter zlasti členov 100, 102 in 107 Sporazuma,

ob upoštevanju Pogodbe o pristopu Republike Hrvaške k Evropski uniji (v nadaljnjem besedilu: Unija) in akta o pristopu k Sporazumu, ki ga je Republika Hrvaška deponirala 8. novembra 2017,

ob upoštevanju naslednjega:

(1)V skladu s Sporazumom in tem sklepom pogodbenico Srednjo Afriko sestavlja Republika Kamerun.

(2)Sporazum se na eni strani uporablja za ozemlja, na katerih se uporablja Pogodba o ustanovitvi Evropske unije (v nadaljnjem besedilu: PDEU), in pod pogoji, določenimi v navedeni pogodbi, ter na drugi strani za ozemlje Republike Kamerun.

(3)V skladu s členom 102(3) Sporazuma lahko Odbor SGP odloči o ukrepih o spremembah, ki bi lahko bili potrebni zaradi pristopa novih držav članic k Uniji –

SPREJEL NASLEDNJI SKLEP:

Člen 1

Republika Hrvaška kot pogodbenica Sporazuma tako kot druge države članice Unije sprejme in upošteva besedila Sporazuma ter prilog, protokolov in izjav, priloženih Sporazumu.

Člen 2

Sporazum se spremeni: člen 107 se nadomesti z naslednjim:

„Člen 107
SKLEP EVROPSKEGA PARLAMENTA IN SVETA

OBRAZLOŽITVENI MEMORANDUM

Uredba Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 in zlasti člen 10 Uredbe omogoča uporabo Solidarnostnega sklada Evropske unije do letne zgornje meje 500 milijonov EUR (v cenah iz leta 2011) nad zgornjimi mejami ustreznih razdelkov finančnega okvira.

Podrobnosti glede uporabe sklada so določene v točki 11 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju.

Pogoji za upravičenost do sredstev sklada so podrobneje opredeljeni v uredbi Evropskega parlamenta in Sveta o spremembi Uredbe Sveta (ES) št. 2012/2002, ki določa, da se v proračun za plačilo predplačil vključi znesek v višini največ 50 000 000 EUR v odobritvah za prevzem obveznosti in odobritvah plačil.

Komisija vključi te zneske v predlog proračuna za leto 2019.

Predlog

SKLEP EVROPSKEGA PARLAMENTA IN SVETA

o uporabi Solidarnostnega sklada EU za plačilo predplačil v okviru splošnega proračuna Unije za leto 2019

EVROPSKI PARLAMENT IN SVET EVROPSKE UNIJE STA –

ob upoštevanju Pogodbe o delovanju Evropske unije,

ob upoštevanju Uredbe Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije in zlasti člena 4a(4) Uredbe,

ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju in zlasti točke 11 Sporazuma,

ob upoštevanju predloga Evropske komisije,

ob upoštevanju naslednjega:

(1)Namen Solidarnostnega sklada Evropske unije (v nadaljnjem besedilu: Sklad) je omogočiti Uniji, da se hitro, učinkovito in prožno odziva na izredne razmere in izkaže svojo solidarnost s prebivalstvom območij, ki so jih prizadele nesreče.

(2)Sredstva sklada ne smejo preseči najvišjega letnega zneska 500 000 000 EUR (v cenah iz leta 2011), kot je določeno v členu 10 Uredbe Sveta (EU, Euratom) št. 1311/2013.

(3)Člen 4a(4) spremenjene Uredbe (ES) št. 2012/2002 določa, da se lahko, kadar je potrebno za zagotovitev pravočasne razpoložljivosti proračunskih sredstev, sklad uporabi v znesku do največ 50 000 000 EUR za plačilo predplačil, ustrezne odobritve pa se vnesejo v splošni proračun Unije.

(4)Da se zagotovi pravočasna razpoložljivost zadostnih proračunskih sredstev v splošnem proračunu Unije za leto 2019, bi bilo treba za plačilo predplačil uporabiti sredstva sklada v višini 50 000 000 EUR.

(5)Da bi čim bolj skrajšali čas, potreben za uporabo sredstev sklada, bi se moral ta sklep uporabljati od začetka proračunskega leta 2019 –
OBRAZLOŽITVENI MEMORANDUM

1.Predmet urejanja predloga

Ta predlog se nanaša na sklep o stališču, ki se v imenu Unije zastopa v Skupnem odboru, ustanovljenem s sporazumom o vzpostavitvi skupnega evropskega zračnega prostora, glede predvidenega sprejetja njegovega poslovnika.

2.Ozadje predloga

2.1.Večstranski sporazum o vzpostavitvi skupnega evropskega zračnega prostora (ECAA)

Namen Večstranskega sporazuma med Evropsko skupnostjo in njenimi državami članicami, Republiko Albanijo, Bosno in Hercegovino, Republiko Črno goro, Republiko Islandijo, nekdanjo jugoslovansko republiko Makedonijo, Kraljevino Norveško, Republiko Srbijo in Začasno upravo misije Združenih narodov na Kosovu o vzpostavitvi skupnega evropskega zračnega prostora (v nadaljnjem besedilu: sporazum ECAA) je oblikovati skupni evropski zračni prostor, ki temelji na prostem dostopu do trga, svobodi ustanavljanja, enakih konkurenčnih pogojih in skupnih pravilih, tudi na področju varnosti, varovanja, upravljanja zračnega prometa, socialnih vprašanj in okolja. Sporazum ECAA je začel veljati 1. decembra 2017.

Evropska unija je pogodbenica sporazuma ECAA.

2.2.Skupni odbor

Skupni odbor iz člena 18 sporazuma ECAA je odgovoren za upravljanje sporazuma in zagotavlja njegovo pravilno izvajanje s priporočili in odločitvami v primerih, ki so določeni v sporazumu. Skupni odbor odloča soglasno. Vendar se lahko pri nekaterih posebnih vprašanjih odloči za postopek glasovanja z večino. Skupnemu odboru predseduje Evropska komisija v sodelovanju z državami članicami.

2.3.Predvideni akti Skupnega odbora

Skupni odbor na prvem sestanku sprejme notranji poslovnik.

Predvideni akt se sprejme v skladu s členom 18(5) sporazuma ECAA, ki določa, da Skupni odbor „sprejme svoj poslovnik“.

3.Stališče, ki se ZASTOPA v imenu Unije

Svet je pozvan, naj oblikuje stališče, ki se v imenu Unije zastopa glede notranjega poslovnika, da bi se Skupnemu odboru omogočilo pravilno delovanje v skladu s členom 18(5) sporazuma ECAA.

Unija mora kot pogodbenica sporazuma v Skupnem odboru naproti partnerjem ECAA zastopati stališče v smislu pravilnega izvajanja sporazuma in izpolnjevanja svojih obveznosti.

4.Pravna podlaga

4.1.Postopkovna pravna podlaga

4.1.1.Načela

V členu 218(9) Pogodbe o delovanju Evropske unije (v nadaljnjem besedilu: PDEU) so predvideni sklepi o določitvi „stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma“.
stališčem Sveta o sprejetju uredbe Evropskega parlamenta in Sveta o spremembi Uredbe (EU) 2016/1036 o zaščiti proti dampinškemu uvozu iz držav, ki niso članice Evropske unije, in Uredbe (EU) 2016/1037 o zaščiti proti subvencioniranemu uvozu iz držav, ki niso članice Evropske unije

2013/0103 (COD)

SPOROČILO KOMISIJE

EVROPSKEMU PARLAMENTU



v skladu s členom 294(6) Pogodbe o delovanju Evropske unije



v zvezi s

stališčem Sveta o sprejetju uredbe Evropskega parlamenta in Sveta o spremembi Uredbe (EU) 2016/1036 o zaščiti proti dampinškemu uvozu iz držav, ki niso članice Evropske unije, in Uredbe (EU) 2016/1037 o zaščiti proti subvencioniranemu uvozu iz držav, ki niso članice Evropske unije

1.Ozadje

Datum predložitve predloga Evropskemu parlamentu in Svetu (dokument COM(2013) 0192 final – 2013/0103 COD): 10. 4. 2013 Datum stališča Evropskega parlamenta, prva obravnava: 16. 4. 2014 Datum sprejetja stališča Sveta: 16. 4. 2018

2.Cilj predloga Komisije

V skladu z oceno učinka (SWD(2013) 105 final) je cilj predloga o spremembi Uredbe (EU) 2016/1036 (v nadaljnjem besedilu: osnovna protidampinška uredba) in Uredbe (EU) 2016/1037 (v nadaljnjem besedilu: osnovna protisubvencijska uredba) zagotoviti, da bodo instrumenti trgovinske zaščite EU še naprej učinkoviti glede na nove globalne izzive. Predlog vključuje spremembe za izboljšanje preglednosti in predvidljivosti, zagotavljanje učinkovitih ukrepov za boj proti subvencioniranju, ki izkrivlja trgovino, in izkrivljanju trga surovin v tretjih državah, ter za spodbujanje sodelovanja.

3.Pripombe k stališču Evropskega parlamenta

Evropski parlament je svoje stališče v prvi obravnavi sprejel 16. aprila 2014. V njem je predlagal spremembe predloga Komisije, npr. priznavanje sindikatov ter socialnih in okoljskih standardov pri preiskavah trgovinske zaščite, razširitev ukrepov trgovinske zaščite na epikontinentalni pas in izključno ekonomsko cono države članice ter dodatno podporo za mala in srednje velika podjetja.

Ko bo Svet sprejel to stališče iz prve obravnave, naj bi Evropski parlament uradno potrdil dogovor iz trialogov.

4.Pripombe k stališču Sveta

Stališče Sveta odraža dogovor iz trialogov. Stališče podpira in podrobneje opredeljuje predlog Komisije, med drugim s tritedenskim obdobjem predhodnega razkritja, za katero veljajo zaščitni ukrepi za preprečevanje kopičenja zalog. Kar zadeva pravilo nižje dajatve, se izravnalni ukrepi običajno uporabljajo za ravni subvencijske stopnje, v protidampinških primerih pa je bil uveden prag 17 % za izkrivljanje trga surovin. Oboje bo predmet preskusa interesa Unije in splošnega pregleda te prakse v petih letih. Trajanje protidampinške preiskave je skrajšano. Poleg tega izboljšani izračun ciljne cene za evropsko industrijo vključuje celoten znesek stroškov, naložbe, raziskave in razvoj, inovacije ter minimalni ciljni dobiček v višini 6 %.

5. Sklepna ugotovitev

Komisija sprejema stališče Sveta.
OBRAZLOŽITVENI MEMORANDUM

1.Cilj predloga

Ta predlog se nanaša na sklep o stališču, ki se v imenu Unije zavzame v Odboru SGP, ustanovljenem z Vmesnim sporazumom o gospodarskem partnerstvu med Slonokoščeno obalo na eni strani ter Evropsko skupnostjo in njenimi državami članicami na drugi strani, glede sprejetja poslovnika Odbora SGP.

2.Ozadje predloga

2.1.Vmesni sporazum o gospodarskem partnerstvu med Slonokoščeno obalo na eni strani ter Evropsko skupnostjo in njenimi državami članicami na drugi strani

Namen Vmesnega sporazuma o gospodarskem partnerstvu med Slonokoščeno obalo na eni strani ter Evropsko skupnostjo in njenimi državami članicami na drugi strani (v nadaljnjem besedilu: Sporazum) je prispevati k zmanjševanju in odpravljanju revščine z vzpostavitvijo usklajenega trgovinskega partnerstva, spodbujanjem konkurenčnejšega in bolj diverzificiranega gospodarstva ter močnejše rasti, gospodarskega sodelovanja in dobrega upravljanja ter postopnega vključevanja Slonokoščene obale v svetovno gospodarstvo, izboljšanjem zmogljivosti v povezavi s trgovinsko politiko in vprašanji glede trgovine, okrepitvijo obstoječih odnosov med pogodbenicama na podlagi solidarnosti in skupnega interesa ter spodbujanjem razvoja zasebnega sektorja in ustvarjanja delovnih mest.

Sporazum je bil podpisan 26. novembra 2008 v Abidžanu in 22. januarja 2009 v Bruslju, začasno pa se uporablja od 3. septembra 2016.

2.2.Odbor SGP

V skladu s členom 73 Sporazuma se ustanovi Odbor SGP, ki je odgovoren za upravljanje vseh področij, zajetih v Sporazumu, in izvajanje vseh nalog, navedenih v Sporazumu.

Člen 73 Sporazuma določa, da Odbor SGP določi svoja pravila organizacije in delovanja, da so seje Odbora SGP lahko odprte za tretje osebe ter da se nanje lahko povabi komisijo Ekonomske in monetarne unije Zahodne Afrike (WAEMU) in komisijo Gospodarske skupnosti zahodnoafriških držav (ECOWAS).

Sklepi Odbora SGP se sprejemajo s soglasjem med pogodbenicama po zaključku ustreznih notranjih postopkov.

Pogodbenice Sporazuma so Unija in njene države članice. Na strani EU so v Odboru SGP predstavniki Evropske komisije in držav članic.

2.3.Predvideni akt Odbora SGP

Odbor SGP mora na svoji prvi seji sprejeti skupni sklep o določitvi svojega poslovnika (v nadaljnjem besedilu: predvideni akt).

Cilj je določitev pravil organizacije in delovanja Odbora SGP v skladu s členom 73(2) Sporazuma.

3.Stališče, ki se zavzame v imenu Unije

Ta predlog za sklep Sveta določa stališče Unije o sklepu, ki ga bo sprejel Odbor SGP v zvezi s svojim poslovnikom.

Pogodbenici Sporazuma sta po predhodnem posvetovanju potrdili in parafirali osnutek poslovnika na ustanovni seji Odbora SGP, ki je potekala 5. aprila 2017 v Abidžanu na Slonokoščeni obali. Osnutek poslovnika je skladen s členom 73 Sporazuma in podoben poslovnikom, ki jih je Evropska unija sprejela v okviru drugih sporazumov o gospodarskem partnerstvu.

Osnutek poslovnika ureja vprašanja, kot so sestava in predsedovanje Odboru SGP, njegov sekretariat, organizacija sej, zapisniki in sklepi Odbora SGP, jezikovna ureditev in izdatki, povezani s sejami Odbora SGP.
OBRAZLOŽITVENI MEMORANDUM

1.OZADJE PREDLOGA

•Razlogi za predlog in njegovi cilji

Namen osnutka sklepa Skupnega odbora EGP (priloženega predlogu sklepa Sveta) je spremeniti Prilogo XIII (Promet) k Sporazumu EGP, da bi se vanjo vključila Direktiva 2014/94/EU Evropskega parlamenta in Sveta z dne 22. oktobra 2014 o vzpostavitvi infrastrukture za alternativna goriva.

•Skladnost z veljavnimi predpisi s področja zadevne politike

Priloženi osnutek sklepa Skupnega odbora EGP razširja obstoječo politiko EU na države Efte, ki so del EGP (Norveška, Islandija in Lihtenštajn).

•Skladnost z drugimi politikami Unije

Razširitev pravnega reda EU na države Efte, ki so del EGP, z njegovo vključitvijo v Sporazum EGP poteka v skladu s cilji in načeli navedenega sporazuma, katerega cilj je vzpostaviti dinamičen in homogen Evropski gospodarski prostor, ki bo temeljil na skupnih pravilih in enakih pogojih konkurence.

2.PRAVNA PODLAGA, SUBSIDIARNOST IN SORAZMERNOST

•Pravna podlaga

Zakonodaja, ki naj bi bila vključena v Sporazum EGP, temelji na členu 91 Pogodbe o delovanju Evropske unije.

V členu 1(3) Uredbe Sveta (ES) št. 2894/94 o pravilih za izvajanje Sporazuma EGP je določeno, da Svet na predlog Komisije določi stališče Unije glede takih sklepov.

Evropska služba za zunanje delovanje v sodelovanju s Komisijo predloži osnutek sklepa Skupnega odbora EGP kot stališče Unije Svetu v sprejetje. Evropska služba za zunanje delovanje upa, da bo lahko v najkrajšem možnem času osnutek predstavila v Skupnem odboru EGP.

•Subsidiarnost (za neizključno pristojnost)

Predlog je v skladu z načelom subsidiarnosti iz naslednjega razloga.

Cilja tega predloga, tj. zagotoviti homogenost notranjega trga, države članice ne morejo zadovoljivo doseči, zato se zaradi učinkov lažje doseže na ravni Unije.

Vključitev pravnega reda EU v Sporazum EGP poteka v skladu z Uredbo Sveta (ES) št. 2894/94 z dne 28. novembra 1994 o pravilih za izvajanje Sporazuma o Evropskem gospodarskem prostoru, ki potrjuje izbrani pristop.

•Sorazmernost

V skladu z načelom sorazmernosti ta predlog ne presega tistega, kar je potrebno za dosego njegovega cilja.
o sklenitvi Sporazuma o znanstvenem in tehnološkem sodelovanju med Evropsko unijo in Ljudsko demokratično republiko Alžirijo, v katerem so določeni pogoji za sodelovanje Ljudske demokratične republiko Alžirije v partnerstvu na področju raziskav in inovacij v Sredozemlju (PRIMA)

Sporazum o znanstvenem in tehnološkem sodelovanju med Evropsko unijo in Ljudsko demokratično republiko Alžirijo, v katerem so določeni pogoji za sodelovanje Ljudske demokratične republike Alžirije v partnerstvu na področju raziskav in inovacij v Sredozemlju (PRIMA)

Evropska unija (v nadaljnjem besedilu: Unija)

na eni strani

in

Ljudska demokratična republika Alžirija (v nadaljnjem besedilu: Alžirija)

na drugi

(v nadaljnjem besedilu: pogodbenici) STA SE –

ob upoštevanju Evro-mediteranskega sporazuma o pridružitvi med Evropsko skupnostjo in njenimi državami članicami na eni strani ter Ljudsko demokratično republiko Alžirijo na drugi strani, ki je začel veljati 1. septembra 2005 in ki določa okvir za znanstveno, tehnično in tehnološko sodelovanje,

ob upoštevanju Sporazuma med Evropsko unijo in Ljudsko demokratično republiko Alžirijo o znanstvenem in tehnološkem sodelovanju, ki je začel veljati 11. junija 2013 in ki določa uraden okvir za sodelovanje pogodbenic na področju znanstvenega in tehnološkega raziskovanja,

ob upoštevanju Sklepa (EU) 2017/1324 Evropskega parlamenta in Sveta o sodelovanju Unije v partnerstvu na področju raziskav in inovacij v Sredozemlju (PRIMA), ki ga skupaj izvaja več držav članic in ki ureja pogoje za sodelovanje držav članic EU in držav, pridruženih programu Obzorje 2020, ki so sodelujoče države pobude, zlasti njihovih finančnih obveznostih in udeležbe v strukturah upravljanja pobude,

ob upoštevanju pogojev Sklepa (EU) 2017/1324, da Alžirija postane sodelujoča država v programu PRIMA s sklenitvijo mednarodnega sporazuma o znanstvenem in tehnološkem sodelovanju z Unijo, v katerem so določeni pogoji za sodelovanje Alžirije v programu PRIMA,

ob upoštevanju, da je Alžirija izrazila željo, da se pridruži programu PRIMA kot sodelujoča država, ki je enakopravna z državami članicami EU in državami, pridruženimi programu Obzorje 2020, ki sodelujejo v programu PRIMA,
OBRAZLOŽITVENI MEMORANDUM

1.OZADJE PREDLOGA

•Razlogi za predlog in njegovi cilji

Priloženi predlog je pravni instrument za določitev stališča, ki naj se v imenu Unije zastopa v organu, ustanovljenem s sporazumom med Unijo in tretjimi državami. Nanaša se zlasti na izvajanje Začasnega sporazuma o določitvi okvira za sporazum o gospodarskem partnerstvu med državami Vzhodne in Južne Afrike na eni strani ter Evropsko skupnostjo in njenimi državami članicami na drugi strani (v nadaljnjem besedilu: Sporazum) glede sprejetja sklepa Odbora SGP, ustanovljenega s Sporazumom. Sklep Odbora SGP je priložen k sklepu Sveta.

Sporazum je bil podpisan 29. avgusta 2009 in se začasno uporablja od 14. maja 2012.

Sporazum se na eni strani uporablja za ozemlja, na katerih se uporablja Pogodba o delovanju Evropske unije, in v skladu s pogoji, določenimi v navedeni pogodbi, ter na drugi strani za ozemlja držav podpisnic Vzhodne in Južne Afrike (Madagaskar, Mauritius, Sejšeli in Zimbabve).

Člen 67 Sporazuma določa, da lahko Odbor SGP odloča o kakršnih koli prehodnih ukrepih ali njihovih spremembah, ki bi lahko bili potrebni v zvezi s pristopom novih držav članic k Evropski uniji. Republika Hrvaška se je Evropski uniji pridružila 1. julija 2013 in svoj Akt o pristopu k Sporazumu deponirala 22. marca 2017.

Priloga IX k Protokolu 1 k Sporazumu vsebuje seznam čezmorskih držav in ozemelj za namene tega protokola, pri čemer ne vpliva na status teh držav in ozemelj ali na prihodnje spremembe njihovega statusa. Člen 70 Sporazuma določa, da so priloge in protokoli k Sporazumu njegov sestavni del, Odbor SGP pa jih lahko pregleda in/ali spremeni.

Saint Barthélemy (Francija) je postal čezmorsko ozemlje, pridruženo Evropski uniji, 1. januarja 2012. Mayotte (Francija) je postal najbolj oddaljena regija Evropske unije 1. januarja 2014. Na isti dan je začel veljati Sklep Sveta 2013/755/EU o pridružitvi čezmorskih držav in ozemelj Evropski uniji, ki se uporablja za vse čezmorske države in ozemlja, navedene v Prilogi II k PDEU. Seznam čezmorskih držav in ozemelj iz Priloge IX k Protokolu 1 k Sporazumu bi bilo zato treba posodobiti.

Evropska unija bi zato morala oblikovati stališče, ki ga bo zastopala v zvezi s sprejetjem sklepa Odbora SGP glede pristopa Republike Hrvaške k Evropski uniji in sprememb seznama držav in ozemelj, pridruženih Evropski uniji.

Temu sklepu Sveta je priložen osnutek sklepa, ki naj bi ga sprejel Odbor SGP.
EVROPSKA KOMISIJA

Bruselj, 13.2.2018

COM(2017) 639 final/2

This document corrects document COM(2017) 639 final of 6.11.2017

Concerns all language versions.

The title of the Annex has been changed.

The text should read as follows:

PRILOGA

k

predlogu



SKLEPA SVETA

o stališču, ki se v imenu Evropske unije zavzame v Skupnem odboru EGP glede spremembe Priloge XXI (Statistika) k Sporazumu EGP